
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
[bookmark: _GoBack]ŽMONIŲ IR ORGANIZACINĖS KULTŪROS DEPARTAMENTO 
TALENTŲ ATRANKOS IR DARBUOTOJŲ UGDYMO SKYRIAUS NUOSTATAI

I SKYRIUS
BENDROSIOS NUOSTATOS

1. [bookmark: _Hlk220510003]Valstybinio socialinio draudimo fondo valdybos prie Socialinės apsaugos ir darbo ministerijos Žmonių ir organizacinės kultūros departamento Talentų atrankos ir darbuotojų ugdymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Žmonių ir organizacinės kultūros departamento Talentų atrankos ir darbuotojų ugdymo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, esantis kitame struktūriniame padalinyje – Žmonių ir organizacinės kultūros departamente ir tiesiogiai pavaldus Žmonių ir organizacinės kultūros departamento direktoriui  (toliau – Departamento direktorius).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai ir darbuotojų pareigybių aprašymai.
5. Šiuose Nuostatuose vartojamos sąvokos:
5.1. [bookmark: _Hlk220509943]Personalas – Fondo valdybos, arba,  kai tai akivaizdu iš konkretaus konteksto, – bet kurio Valstybinio socialinio draudimo fondo valdybos teritorinio skyriaus (toliau – Teritoriniai skyriai, o kartu su Fondo valdyba – Fondo administravimo įstaigos) valstybės tarnautojai ir darbuotojai, dirbantys pagal darbo sutartis.
5.2. Žmogiškieji ištekliai – personalo žinių, įgūdžių ir gebėjimų, reikalingų Fondo administravimo įstaigų veiklai užtikrinti, visuma. 

II SKYRIUS
SKYRIAUS TIKSLAS, UŽDAVINIAI IR FUNKCIJOS

6. [bookmark: _Hlk221191295]Skyriaus veiklos tikslas – nuosekliai plėtoti žmogiškuosius išteklius, organizuojant atrankas ir adaptaciją, ugdyti kompetentingą ir įsitraukusią komandą, organizuojant ir koordinuojant mokymus bei karjeros plėtrą ir įgyvendinti motyvavimo priemones.
[bookmark: _Hlk239762206]Papunktis pakeistas:

7. Skyriaus uždaviniai:
7.1. organizuoti atrankas į Fondo valdybos darbuotojų pareigas (kai atrankos neprivalomos konkurso tvarka pagal teisės aktus), užtikrinti naujų darbuotojų adaptacijos procesą Fondo valdyboje, teikti metodinę pagalbą atrankų ir adaptacijos klausimais teisės aktų nustatyta apimtimi;
7.2. [bookmark: _Hlk238823718]organizuoti ir koordinuoti Fondo administravimo įstaigų darbuotojų mokymus, kvalifikacijos tobulinimą ir karjeros plėtrą;
7.3.        
Papunktis pripažintas netekusiu galios:

8. Įgyvendindamas uždavinius, Skyrius vykdo šias funkcijas:
8.1. Fondo valdybos žmogiškųjų išteklių plėtros ir adaptacijos srityje:
8.1.1. dalyvauja formuojant talentų pritraukimo ir karjeros valdymo politiką, inicijuoja ir įgyvendina priemones, skirtas kvalifikuotų Fondo valdybos darbuotojų pritraukimui bei išlaikymui;
8.1.2. organizuoja ir vykdo Fondo valdybos darbuotojų atrankas, kurioms neprivaloma  konkurso tvarka, teikia Fondo valdybos direktoriui siūlymus dėl žmogiškųjų išteklių poreikio ir efektyvaus panaudojimo, atsižvelgiant į Fondo administravimo įstaigų strateginius tikslus ir uždavinius;
8.1.3. padeda Fondo valdybos padalinių vadovams vykdyti naujų darbuotojų adaptaciją ir integravimą į darbo aplinką.
8.2. Fondo administravimo įstaigų darbuotojų ugdymo srityje:
8.2.1. nustato Fondo administravimo įstaigų personalo mokymų bei kvalifikacijos tobulinimo poreikį, jį analizuoja; 
8.2.2. siūlo Fondo administravimo įstaigų personalo mokymo prioritetus, rengia Fondo administravimo įstaigų personalo metinius mokymo planus, organizuoja jų įgyvendinimą ir vykdo kontrolę; 
8.2.3. [bookmark: _Hlk220572329]organizuoja ir vykdo Skyriaus kompetencijai priskirtus mokymus, sistemingai vertina jų efektyvumą ir, remdamasis gautu grįžtamuoju ryšiu, inicijuoja bei teikia pasiūlymus dėl mokymų sistemos tobulinimo;
8.2.4. kuria Fondo administravimo įstaigų personalo skatinimo sistemą ir įgyvendina ją Fondo valdyboje. 
8.2.5. [bookmark: _Hlk239331779]organizuoja tarnybinių komandiruočių į užsienio šalis techninį ir logistinį aptarnavimą, įskaitant komandiruočių įsakymų rengimą, kelionės bilietų, apgyvendinimo, kelionės draudimo ir kitų su komandiruočių organizavimu susijusių paslaugų užsakymą ir (ar) įsigijimą.

8.3. [bookmark: _Hlk238823430]                      
Papunktis pripažintas netekusiu galios:
Nr. V-424, 2026 m. rugsėjo 8 d.

9. [bookmark: _Hlk212540658]Skyrius pagal kompetenciją taip pat atlieka šias funkcijas:
9.1. rengia teisės aktų bei kitų dokumentų projektus; 
9.2. Departamento direktoriui pavedus, nagrinėja prašymus, paklausimus ir skundus bei rengia atsakymų į juos projektus;
9.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
9.4. konsultuoja Fondo valdybos darbuotojus, teikia metodinę pagalbą Teritorinių skyrių darbuotojams pagal Skyriaus kompetenciją;
9.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
9.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
9.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
9.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Departamento direktoriui pavedus;
9.9. vykdo kitas teisės aktų nustatytas funkcijas, Departamento direktoriaus pavedimus.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę: 
10.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
10.2. [bookmark: _Hlk220525580]gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
10.3. [bookmark: _Hlk220525774]teikti Departamento direktoriui siūlymus dėl teisės aktų ir kitų dokumentų pakeitimų Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
10.4. [bookmark: _Hlk220525785]naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

11. [bookmark: _Hlk220527684]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Departamento direktoriaus pavedimais.
12. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Departamento direktoriui ir atskaitingas jam už Skyriaus veiklos rezultatus.
13. Vedėjas:
13.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Departamento ir Fondo valdybos administracijos padaliniais;
13.4. teikia Departamento direktoriui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Departamento direktoriaus pavedimus.
14. Nesant Vedėjo, jis pavaduojamas Fondo valdybos direktoriaus nustatyta tvarka.
15. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų.
16. Skyriaus veiklą kontroliuoja Departamento direktorius teisės aktų nustatyta tvarka.

______________________

